**Ministru kabineta noteikumu projekta**

**“Autoostu noteikumi” sākotnējās ietekmes**

**novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **Tiesību akta projekta anotācijas kopsavilkums** | | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | Noteikumu projekts paredz noteikt autoostu reģistrācijas, pārreģistrācijas, reģistrācijas apturēšanas un anulēšanas, kā arī autoostu darbības uzraudzības kārtību, autoostu kategorijas un obligāti sniedzamos pakalpojumus, kārtību, kādā no valsts budžeta finansē autoostu sniegtos pakalpojumus.  Noteikumi stājas spēkā 2019.gada 1.janvārī. | |
| **I. Tiesību akta projekta izstrādes nepieciešamība** | | | | | |
| 1. | Pamatojums | | Autopārvadājumu likuma 33.panta piektā daļa.  Ministru kabineta 2016.gada 26.aprīļa sēdes protokollēmums (prot. Nr.20, 32. §) “Informatīvais ziņojums “Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu”. | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar grozījumiem Autopārvadājumu likumā, kas stājās spēkā 2018.gada 1.martā no 2019.gada 1.janvāra autoostu reģistrāciju, pārreģistrāciju, autoostu darbības uzraudzību, tās darbības apturēšanu vai anulēšanu veiks valsts sabiedrība ar ierobežotu atbildību “Autotransporta direkcija” (turpmāk – Autotransporta direkcija). Likumā ir ietverts pilnvarojums Ministru kabinetam noteikt autoostu reģistrācijas, pārreģistrācijas, reģistrācijas apturēšanas un anulēšanas kārtību, darbības uzraudzības kārtību, autoostu kategorijas un obligāti sniedzamos pakalpojumus un kārtību, kādā no valsts budžeta finansē autoostu sniegtos pakalpojumus, kā arī kārtību, kādā nosaka no valsts budžeta nepieciešamā finansējuma apmērus.  Pašlaik kārtību kādā reģistrē, pārreģistrē un finansē autoostu sniegtos pakalpojumus noteikta Ministru kabineta 2007.gada 11.decembra noteikumu Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā” (turpmāk - MK noteikumos Nr.846) un šo darbību uzraudzība ir Satiksmes ministrijas kompetencē.  Saskaņā ar MK noteikumu Nr.468 12.punktu, autoostas noteiktās maksas par autoostas pakalpojumiem izvērtēšana un citu ar autoostas darbību saistītu jautājumu risināšana ir Satiksmes ministrijas izveidotas komisijas kompetencē. Esošo Satiksmes ministrijas resursu ietvaros nav iespējams nodrošināt pietiekamu autoostu pārbaužu regularitāti. Ir vērojama arī ļoti atšķirīga pakalpojumu kvalitāte, ko nodrošina autoostas. Saskaņā ar 2015.gada 28.jūlija Ministru kabineta noteikumiem Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” valsts dotē pārvadātāju izdevumus, kuru starpā ir iekļautas izmaksas par autoostas izmantošanu. Lai optimizētu finanšu līdzekļu lietderīgu izlietojumu, ar izstrādāto projektu tiek pārskatīts autoostu ar dažādu reģionālu nozīmi statuss un tajās obligāti sniegto pakalpojumu klāsts. Atkarībā no cilvēku plūsmas un apkalpoto reisu skaita dienā ir atšķirīgas autoostas apmeklētāju un pasažieru prasības.  Ņemot vērā Autopārvadājumu likuma izmaiņas, Ministru kabineta noteikumu projektā ir ietvertas prasības un kārtība autoostu reģistrācijai, pārreģistrācijai un autoostas darbības apturēšanai vai anulēšanai. Noteikumu projekts nosaka arī autoostu kategorijas, kā pamata kritērijus autoostu kategoriju nošķiršanai nosakot autoostas noslodzi jeb apkalpoto (izbraucošo) reisu skaitu diennaktī un apkalpoto vidējo pasažieru skaitu mēnesī. Atbilstoši Autopārvadājumu likumā noteiktajam, noteikumu projekts paredz izmaiņas autoostu sniegto pakalpojumu finansēšanas modelī, paredzot, ka reģionālās nozīmes pārvadātājiem sniegto autoostas pakalpojumu apmaksa tiek veikta tieši no valsts budžeta, nevis pastarpināti caur sabiedriskā transporta pakalpojumu sniedzēju - kā tas bija līdz šim.  Autoostu reģistrācija ir nepieciešama, lai Autotransporta direkcija varētu pārliecināties, ka pasažieriem un sabiedriskā transporta pakalpojumu sniedzējiem autoostā tiek sniegti nepieciešamie pakalpojumi un tā iekļaujama reģionālās nozīmes maršrutu tīkla maršrutos un par konkrēto pasūtījuma apjomu ir kompensējami ar minēto pakalpojumu sniegšanu saistītie zaudējumi. Ņemot vērā izmaiņas finansēšanas kartībā, noteikumi paredz sniegt valsts atbalstu tikai par pakalpojumiem, kas nepieciešami pasažieru pārvadājumiem reģionālās nozīmes maršrutos, līdz ar to noteikumu projektā noteikts, ka autoostas reģistrācijas un autoostas darbības uzraudzības procesā netiek regulēta un uzraudzīta autoostas publiskās lietas izmantošanas kārtība.  Noteikumu projektā ir noteikts, ka noteikumos reglamentētie autoostā obligāti nodrošināmie pakalpojumi ir sabiedriskas nozīmes pakalpojumi (pakalpojumi ar vispārēju tautsaimniecisku nozīmi), kas attiecīgi tiek finansēti, pamatojoties uz Eiropas Komisijas 2011.gada 20.decembra lēmumu 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – EK lēmums 2012/21/ES).  Atbilstoši minētajā Eiropas Komisijas lēmumā noteiktajam, noteikumu projektā tiek paredzēts, ka Autotransporta direkcija autoostai uzliek sabiedriskas nozīmes pakalpojumu sniegšanas saistības, slēdz pakalpojumu sniegšanas saistību līgumu un piešķir kompensāciju par MK noteikumos noteiktā pakalpojumu groza nodrošināšanu un saistību līguma izpildi.  Projektā reglamentētais kompensācijas apmēra aprēķins ir balstīts uz autoostas faktiskām izmaksām, kuru apmērs tiek koriģēts ar noteikumos definētiem raksturlielumiem un vidējām autoostu kategorijā ietilpstošo autoostu izmaksām, kas ir maksimāli pieļaujamais kompensācijas apmērs. Proti, konkrētās autoostas izmaksas tiek samazinātas par daļu, kas pārsniedz definētos raksturlielumus un vidējās izmaksas autoostu kategorijā, tādējādi novēršot iespējamo kompensācijas pārmaksas risku.  Saskaņā ar ES tiesību principiem un EK sniegtajiem skaidrojumiem (sk. Komisijas paziņojumu par ES atbalsta noteikumu piemērošanu kompensācijai, kas piešķirta par vispārējas tautsaimnieciskas nozīmes pakalpojumu sniegšanu (2012/C 8/02)) (turpmāk – EK paziņojums 2012/C 8/02), lai valsts atbalsts būtu atzīstams par saderīgu ar ES tiesībām un attiecīgi tas nekropļotu tirgu, tā piešķiršanā ir jāievēro ES tiesību aktos reglamentētas prasības, kas attiecīgi ir ņemtas vērā, izstrādājot Autoostu noteikumu projektu.  Ņemot vērā EK lēmuma 2012/21/ES preambulas 4.punktā noteikto un saskaņā ar EKT judikatūru valsts finansējums ir uzskatāms par saderīgu ar ES tiesībām, ja tiek izpildīti t.s. četri *Altmark* kritēriji:   1. Finansētā darbība ir kvalificējama kā sabiedriskie pakalpojumi (jābūt skaidri noteiktiem uzdevumiem un pakalpojumu sniedzēja pienākumiem); 2. Kritērijiem, kas raksturo pakalpojuma izmaksu kompensēšanu, ir jābūt skaidriem, objektīviem, pārredzamiem un iepriekš noteiktiem; 3. Kompensācija nevar pārsniegt pakalpojuma nodrošināšanas neto izmaksas kopā ar saprātīgu peļņu (t.i. nenotiek pārmērīga kompensēšana) un 4. Kompensācija jānosaka publiskā iepirkuma veidā vai, ja nenotiek atklāts konkurss, pakalpojuma sniedzējs, kam uztic nodrošināt pakalpojuma sniegšanu, saņem kompensāciju, pamatojoties uz tipiska labi strādājoša uzņēmuma iznaskām.   Noteikumu projektā attiecīgi ir noteikti autoostās obligāti nodrošināmie pakalpojumi (projekta II.nodaļa), reglamentēta kartība, kādā tiks aprēķināta katrai autoostai izmaksājamā kompensācija (projekta 29. – 36.punkts), savukārt projekta 37.punktā ir reglamentēti gadījumi un kārtība, kādā tiek pārskatīts autoostai aprēķinātais kompensācijas apmērs.  Projekts paredz, ka autoostai tiek kompensētas ar obligāti sniedzamo pakalpojumu un saistību līguma izpildi saistītās izmaksas. Lai nodrošinātu kompensācijas atbilstību *Altmark* trešajam un ceturtajam kritērijam, projekts paredz izmaksājamās kompensācijas aprēķinā ietvert izmaksu salīdzināšanas metodi, kur katras autoostas izmaksas tiek salīdzinātas ar autoostu kategorijā ietilpstošo autoostu vidējām izmaksām (maksimālais kompensācijas apmērs (projekta 33.punkts), kuru pārsniegums attiecīgajai autoostai netiek kompensēts (projekta 35.2.apakšpunkts). Vienlaikus projekta 2.pielikumā ir ietverti raksturlielumi katrā autoostu kategorijā (piemēram, uzgaidāmo telpu maksimālā platība, biļešu kašu skaits, platformu skaits u.tml.), kas var tikt iekļautas kompensācijas apjomā.  Atbilstoši EK lēmumā (2012/21/ES) noteiktajiem valsts atbalsta piešķiršanas nosacījumiem projekts arī paredz, ka no kompensācijas tiek atrēķināti tie pakalpojuma sniedzēja ienākumi, kas gūti, izmantojot saistību līgumā paredzētos resursus jeb kuru uzturēšanas izmaksas tiek kompensētas valsts atbalsta ietvaros.  Jāatzīmē, ka minētie izmaksu kompensācijas ierobežojumi ir būtiski, jo ES tiesībās ir atzīts, ka neierobežotas jeb visu izmaksu kompensācijas metodes neveicina uzņēmumu efektīvu un saimniecisku darbību. | | |
| 3. | Projekta izstrādē iesaistītās institūcijas un publiskas personas kapitālsabiedrības | | Satiksmes ministrija un Autotransporta direkcija. | | |
| 4. | Cita informācija | | Nav. | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Ministru kabineta noteikumu projekts attiecas uz Autotransporta direkciju, autoostu īpašniekiem un valdītājiem un pasažieru pārvadātājiem, kas sniedz sabiedriskā transporta pakalpojumus reģionālās nozīmes maršrutu tīklā, pilsētas nozīmes maršrutu tīklā, starptautiskajos maršrutos un pārvadātājiem, kas sniedz neregulāros pasažieru pārvadājumus. | | |
| 2. | Tiesiskā regulējuma ietekme uz tautsaimniecību un administratīvo slogu | | Autoostu īpašniekiem un valdītājiem kopumā noteikumu projekts administratīvo slogu nemaina. Autotransporta direkcijai tiek mainītas veicamās darbības, nodrošinot autoostu reģistrāciju, pārreģistrāciju un autoostu darbības uzraudzību un kontroli. | | |
| 3. | Administratīvo izmaksu monetārs novērtējums | | Administratīvās izmaksas nepārsniedz 2000 *euro.* | | |
| 4. | Atbilstības izmaksu monetārs novērtējums | | Projekts šo jomu neskar. | | |
| 5. | Cita informācija | | Nav. | | |
| **III. Tiesību akta projekta ietekme uz valsts budžetu un pašvaldību budžetiem.** | | | | | |
| Projekts šo jomu neskar. | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| Projekts šo jomu neskar. | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| Projekts šo jomu neskar. | | | | | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā publicēts Satiksmes ministrijas tīmekļa vietnē 2018.gada 23.jūlijā <http://www.sam.gov.lv/sm/content/?cat=553> |
| 2. | | Sabiedrības līdzdalība projekta izstrādē | | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | | Sabiedrības līdzdalības rezultāti | | | Par tiesību akta saņemti iebildumi no Latvijas Pasažieru pārvadātāju asociācijas (turpmāk – LPPA), Latvijas Autoostu un reģionālo Pārvadātāju asociācijas, AS “Rīgas starptautiskās autoostas”.  Latvijas Autoostu un reģionālo Pārvadātāju asociācija (turpmāk - LARPA), iebilst pret noteikumu projektā paredzēto Autoostu sadalījumu kategorijās, norādot, ka dalījums ir neatbilstošs šā brīža situācijai, kā arī iebilst pret kompensācijas aprēķināšanas metodiku un sniedza priekšlikumus noteikumu projekta precizējumiem. LARPA iebilst pret noteikumu projektā paredzēto metodiku finansējuma aprēķinā, norādot, ka kompensācijas (līgumcenas) noteikšanai nevar piemērot ierobežojumus, tostarp maksimālās kompensācijas aprēķinu. LARPA uzskata, ka kompensācijas apmēru varētu noteikt balstoties uz autoostas valdītāja iesniegtu autoostas pakalpojumu izmaksu tāmi nākošajam gadam (saskaņā ar pielikumu Nr.2), kas tam būtu jāaizstāv un aizstāvēšanas gadījumā tiktu apstiprināta 1 reisa apkalpošanas cena, kas attiecīgi tiktu iegūta, dalot līguma izpildei nepieciešamos izdevumus ar apkalpojamo reisu skaitu.  Par sadalījumu kategorijās un autoostās sniedzamo pakalpojumu apmēru iebildumus sniedza LPPA .  Sabiedrības līdzdalībā iesniegtie priekšlikumi un iebildumi izskatīti Satiksmes ministrijas rīkotajā sanāksmē 2018.gada 13.augustā, piedaloties VSIA Autotransporta direkcija, Latvijas Pasažieru pārvadātāju asociācijas, Latvijas Autoostu un reģionālo Pārvadātāju asociācijas, AS “Rīgas starptautiskās autoostas” un Latvijas pašvaldību savienības pārstāvjiem. Sanāksmē Autotransporta direkcija sniedza skaidrojumu, ka noteikumu projektā paredzētā izmaksu kompensēšanas metodika atbilst ES tiesībām un Eiropas komisijas vadlīnijām,  Sanāksmes rezultātā panākta vienošanās par atsevišķu sanāksmi ar nozares ekspertiem noteikumu projekta precizēšanai un Rīgas Starptautiskās autoostas pārstāvjiem sniegti skaidrojumi par noteikumu projekta prasībām. |
| 4. | | Cita informācija | | |  |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | | Projekta izpildē iesaistītās institūcijas | | | Noteikumu projekta izpildi nodrošinās Satiksmes ministrija un Autotransporta direkcija. |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekts šo jomu neskar. |
| 3. | | Cita informācija | | | Nav. |

Satiksmes ministrs U. Augulis

Vīza:

Valsts sekretārs K.Ozoliņš

13.09.2017.

Ziemele-Adricka 67028036

Dana.Ziemele-Adricka@sam.gov.lv

K.Grīviņa, 67356130

Kristine.Grivina@atd.lv

S.Mince, 67686484

Sanita.Mince@atd.lv